მიაოს ტომები
მიაო (მეო) ან ჰმონგი (ჩინ.: 苗; ვიეტ. Mèo, ან H’Mông) — ერთა ჯგუფი სამხრეთ ჩინეთში, ჩრდილოეთ ვიეტნამში, ლაოსში, ტაილანდში და მიენმარში. მოსახლეობის საშუალო რაოდენობა 11 მილიონი ადამიანი. საუბრობენ მიაოს ენებზე ჰმონგ-მიენის ოჯახიდან, რელიგიური თვალსაზრისით ანიმიზმის მიმდევრები. 200 ათასამდე მიაო ლაოსიდან ემიგრანტები გახდნენ აშშ-ში. მიაოს უმეტესობა ცხოვრობს ჩინეთში (7,65 მლნ ადამიანი), ვიეტნამში ცხოვრობს 550 ათასი, ლაოსში — 200 ათასი, ტაილანდში — 120 ათასი ადამიანი. მიაო — რიცხობრივად მეხუთეა 56 ეთნიკურ უმცირესობას შორის, ოფიციალურად აღიარებული ჩინეთის სახალხო რესპუბლიკის მიერ, და ერთ-ერთია ეთნიკურ დაჯგუფებეს შორის ვიეტნამში. ქალებში გაბატონებული სამოსის ფერების მიხედვით გამოყოფენ რამდენიმე ეთნო-რეგიონულ ჯგუფს: თეთრი (ჰმონგ დაუ; ჩინ.: ბაი მიაო; ვიეტ. მეო ჩანგი), შავი (ჰმონგ დუ; ჰეი მიაო; მეო დენ), წითელი (ჰმონგ პე; ჰუნ მიაო; მეო დო), ლურჯი (ჰმონგ სუა; ცინ მიაო; მეო სან), სხვადასხვა ფერი (ჰმონგ ლენ; ხუა მიაო; მეო ხოა), მიაოს ჯგუფები ასევე კაბების სიგრძითაც განსხვავდება: გრძელი და მოკლე კაბები და ა. შ. ოჯახების ენები მიაო-იაო ურთიერთშეთანხმებულია, არსებობს უამრავი დიალექტი.